**Súlad projektu z hľadiska schopnosti orgánov verejnej správy realizovať zodpovedné adaptačné procesy na spoločenské zmeny**

Posudzuje sa súlad aktivít projektu s plnením cieľov jednotnej stratégie riadenia ľudských zdrojov ako predmet hodnotenia kritéria horizontálneho princípu (HP) Udržateľný rozvoj.

Ide o vylučujúce kritérium:

Áno – aktivity projektu sú v súlade s jednotnou stratégiou riadenia ľudských zdrojov.

Nie – aktivity projektu nie sú v súlade s jednotnou stratégiou riadenia ľudských zdrojov.

**Projekty musia zabezpečiť naplnenie strategického cieľa:**

V prospech občanov orientovaná verejná správa, poskytujúca svoje služby rýchlo, efektívne a kvalitne, v záujme podpory udržateľného rastu, tvorby pracovných miest a sociálnej inklúzie.

Hospodárstvo SR je založené na princípoch sociálne a ekologicky orientovanej trhovej ekonomiky, preto musí moderná štátna služba vytvárať podmienky a rámce na podporu udržateľného hospodárskeho rastu a rozvoja pri zohľadňovaní nevyhnutnosti adaptačných procesov spoločnosti.

Výstupy projektov musia zabezpečiť vzdelaných a trénovaných s takými vhodnými znalosťami, morálnymi kvalitami a zručnosťami, ktoré by dokázali transformovať v správne riadiace schopnosti s cieľom zabezpečovať udržateľnú sociálnu bezpečnosť jedincov, spoločenstiev a štátu.

Tieto funkcie musia byť realizované v súlade s vytvorenými podmienkami na plnenie slobôd a práv garantovaných Ústavou SR, ktorými sú základné ľudské práva a slobody, politické práva, práva národnostných menšín a etnických skupín, hospodárske, sociálne a kultúrne práva, právo na ochranu životného prostredia a kultúrneho dedičstva, právo na súdnu a inú právnu ochranu.

Projekty musia zabezpečovať vytvorenie profesionálnej štátnej služby, ktorá zabezpečí schopnosť ľudského kapitálu adaptovať sa na všetky zmeny vyplývajúce z nových podmienok ekonomického a spoločenského charakteru v 21. storočí s cieľom kvalitne a dôveryhodne slúžiť občanom. Projekty by mali prispievať k plneniu systému opatrení aspoň v jednej z oblastí (inštitucionálne zabezpečenie štátnej služby, koordinácia a plánovanie štátnej služby, získavanie štátnych zamestnancov, hodnotenie kompetencií štátnych zamestnancov , odmeňovanie štátnych zamestnancov, vzdelávanie štátnych zamestnancov, líderstvo v štátnej službe, mobilita, kariérny rast a zúčtovateľnosť štátnych zamestnancov, zber a analýza informácií ako základ riadenia procesov vrátane spoločného IT riešenia ako nástroja na riadenie ľudských zdrojov), plnenie ktorých je podmienkou pre splnenie vízie.